SL Uradni list Evropske unije C 29/13

Objava zahtevka za spremembo v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2015/C 29/07)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek za spremembo.

ZAHTEVEK ZA SPREMEMBO

UREDBA SVETA (ES) št. 510/2006

o zaščiti geografskih označb in označb porekla za kmetijske proizvode in živila (2)

ZAHTEVEK ZA SPREMEMBO V SKLADU S ČLENOM 9

„WELSH BEEF“

Št. ES: UK-PGI-0205-01136 – 30.7.2013

ZGO ( X ) ZOP ( )

1. Postavka v specifikaciji proizvoda, na katero se sprememba nanaša

—

☐

—

☒

—

☐

—

☐

—

☒

—

☐

—

☐

—

☐

—

☒

2. Vrsta spremembe

—

☒

—

☐

—

☐

—

☐

3. Spremembe

Hybu Cig Cymru – Meat Promotion Wales (HCC) je organizacija, ki deluje pod vodstvom industrije ter je odgovorna za razvoj, promocijo in trženje waleškega rdečega mesa. HCC ima pravno odgovornost skrbnika ZGO „Welsh Beef“.

Namen predlaganih sprememb je spremeniti starost goveda ob zakolu, da bi se zajele mlajše živali.

Predlaga se sprememba specifikacije, da bi se na novo opredelil razpon starosti goveda, ki izpolnjuje pogoje za podelitev ZGO „Welsh Beef“. Razpon starosti, ki je opredeljen v sedanji specifikaciji, velja za preveč predpisovalnega, saj preprečuje, da bi mlajše govedo (ki izpolnjuje zahteve specifikacije v vseh drugih vidikih) izpolnjevalo pogoje za ZGO. Namen predlagane spremembe je spremeniti minimalno starost goveda, ki lahko izpolnjuje pogoje za ZGO „Welsh Beef“, medtem ko bi vse druge zahteve specifikacije ostale nespremenjene. Da bi se nadaljevala oskrba s kakovostnim proizvodom „Welsh Beef“, izrazile spremembe v tržnih vplivih in zagotovil pozitiven učinek na okolje, se predlaga znižanje starosti s 24 na 12 mesecev, da bi mlajše živali izpolnjevale pogoje in da bi se hkrati preprečilo morebitno prekrivanje s proizvodi, ki se tržijo kot teletina.

V skladu s predlagano spremembo bi se registrirani specifikaciji v oddelkih „Opis proizvoda“ in „Metoda pridobivanja“ dodalo naslednje besedilo:

„Govedo, ki še ni kotilo, se zakolje v starosti od 12 do 48 mesecev“.

S to spremembo bi specifikacija:

— pozitivno vplivala na prehransko kakovost proizvoda „Welsh Beef“ Glede povezave med starostjo ob zakolu in prehransko kakovostjo so bile izvedene obsežne raziskave, pri čemer je bilo na splošno ugotovljeno, da je meso mlajših živali zaradi lastnosti kolagena v mesu mehkejše kot pri starejših živalih. Zato bi sprememba specifikacije proizvoda „Welsh Beef“ v smislu starosti ob zakolu, tako da bi mlajše živali izpolnjevale pogoje, pozitivno vplivala na prehransko kakovost proizvoda „Welsh Beef“;

— pozitivno vplivala na okoljski odtis proizvoda „Welsh Beef“ Eden od pomembnih ukrepov, ki prispevajo k zmanjšanju emisij toplogrednih plinov iz govedoreje, je zgodnejša dokončna vzreja (in zakol) goveda. Če dokončna vzreja živali za zakol traja manj dni, žival z običajno prebavo proizvede manj metana, kar vpliva na zmanjšanje emisij toplogrednih plinov. Zato bi sprememba specifikacije proizvoda „Welsh Beef“ v smislu starosti ob zakolu, da bi mlajše živali izpolnjevale pogoje, pozitivno vplivala na okoljski odtis proizvoda „Welsh Beef“;

— odgovorila na vedno večje povpraševanje potrošnikov, trgovcev na drobno in izvoznega trga po kakovostnem proizvodu „Welsh Beef“ Raziskave jasno kažejo na pozitivno povezavo med mehkostjo mesa in izkušnjami potrošnikov pri uživanju govedine, proizvedene iz živali, mlajših od 24 mesecev. Posledično se zaradi zahtev na trgu govedina v Walesu proizvaja učinkoviteje in živali se zakoljejo pri manjši starosti, da se zagotovi kakovosten proizvod „Welsh Beef“, ki je okusen in mehek. Zato bi sprememba specifikacije proizvoda „Welsh Beef“ v smislu starosti ob zakolu, tako da bi mlajše živali izpolnjevale pogoje, odgovorila na vedno večje povpraševanje potrošnikov po kakovostnem proizvodu „Welsh Beef“.

Vzorci nabave več trgovcev na drobno (ki so leta 2011 predstavljali približno 90 % prodaje rdečega mesa v Veliki Britaniji) kažejo na prehod na nabavo proizvodov iz mlajšega goveda. Sedem največjih trgovcev na drobno v Združenem kraljestvu v skladu s svojimi sedanjimi politikami nabave kakovostnih proizvodov iz govedine zahteva, da se govedo zakolje pri največ 30 mesecih starosti, največji med njimi pa zahteva, da se govedo za zagotovitev kakovosti proizvoda zakolje pri največ 24 mesecih. Pričakuje se, da se bo trend nabave proizvodov iz mlajšega goveda med trgovci na drobno nadaljeval, saj slednji vedno bolj poskušajo zadostiti povpraševanju potrošnikov po prehransko kakovostni in okolju prijazni govedini.

Druge spremembe:

Spremembe podatkov o nadzornem organu: te spremembe so potrebne za posodobitev podatkov o imenovanem nadzornem organu za proizvod z ZGO „Welsh Beef“.

Podatki o zadevnem nadzornem organu nadomeščajo podatke o predhodno imenovanem organu.

ENOTNI DOKUMENT

UREDBA SVETA (ES) št. 510/2006

o zaščiti geografskih označb in označb porekla za kmetijske proizvode in živila (3)

„WELSH BEEF“

Št. ES: UK-PGI-0205-01136 – 30.7.2013

ZGO ( X ) ZOP ( )

1. Ime

„Welsh Beef“

2. Država članica ali tretja država

Združeno kraljestvo

3. Opis kmetijskega proizvoda ali živila

3.1 Vrsta proizvoda

Skupina 1.1 Sveže meso (in drobovina)

3.2 Opis proizvoda, za katerega se uporablja ime iz točke 1

„Welsh Beef“ je ime za trupe ali kose mesa iz goveda najboljše kakovosti (goveda, ki ni kotilo), ki se je skotilo in vzredilo v Walesu. Cilj proizvajalcev proizvoda „Welsh Beef“ je doseči ciljno razvrščanje klavnih trupov v razred mesnatosti R ali višje in v razred zamaščenosti 4L ali manj. Glej spodnjo preglednico.

Ciljna klasifikacijska lestvica EUROP za razvrščanje trupov za proizvod „Welsh Beef“

Razred zamaščenosti 1 2 3 4L 4H 5L 5H Mesnatost E x x x x U+ x x x x -U x x x x R x x x x O+ -O P+ -P

V preteklosti sta bili tradicionalni pasmi goveda v Walesu predvsem waleška črna pasma (Welsh Black) in Hereford. Ti pasmi sta danes še vedno temelj waleške govedoreje. Proizvod „Welsh Beef“ se proizvaja iz tradicionalnih waleških pasem in teh pasem, križanih med seboj ali z drugimi priznanimi pasmami.

Govedo, ki še ni kotilo, se zakolje v starosti od 12 do 48 mesecev. Govedo se zakolje in predela v klavnicah/razsekovalnicah, odobrenih v skladu s shemo organizacije Hybu Cig Cymru – Meat Promotion Wales (HCC) za preverjanje, da se zagotovita zaščita in neoporečnost blagovne znamke z ZGO „Welsh Beef“. S to shemo se zagotavlja, da govedina blagovne znamke „Welsh Beef“ izpolnjuje zahteve specifikacije. Vse klavnice in razsekovalnice, ki želijo uporabljati označbo „Welsh Beef“, morajo nadzornemu organu, ki ga je imenovala organizacija HCC, vsako leto dokazati, da govedina izpolnjuje zahteve specifikacije ZGO in da obrat deluje v skladu s smernicami za dobro prakso. Organizacija HCC izvaja tudi naključne preglede za preverjanje odobritve klavnice/razsekovalnice in uporabe dovoljenja za blagovno znamko z ZGO „Welsh Beef“.

Po zakolu in razkosavanju se govedina lahko prodaja kot cel trup, kot cela polovica, kot deli polovice (zadnja/sprednja četrt) ali kot kosi govedine (vključno z mleto govedino).

Pri prečnem prerezu je meso goveda v celoti vzbočeno, mišično tkivo je dobro razvito, hrbet je širok in robat, pleče pa lepo zaokroženo. Dobro razvite mišice temnordeče barve, ki jih pokriva maščoba rumenkasto bele barve, so čvrste na otip ter imajo rahlo in enakomerno strukturo. Meso mlajših živali je zaradi lastnosti kolagena v mesu na splošno mehkejše kot pri starejših živalih. Meso je običajno dobro marmorirano.

3.3 Surovine (samo za predelane proizvode)

—

3.4 Krma (samo za proizvode živalskega izvora)

Govedo se ekstenzivno redi na pašnikih na geografskem območju v skladu s tradicionalnimi waleškimi praksami govedoreje.

Kadar se ob paši doda še krma, mora biti ta po možnosti pridelana na geografskem območju.

3.5 Posebne faze proizvodnje, ki jih je treba izvajati na opredeljenem geografskem območju

Vsak rejec skrbi za svojo čredo goveda, ki se ekstenzivno redi na naravnih pašnikih. Živali se kot mrtva teža prodajajo klavnicam ali žive na živinskih trgih. Meso mora biti proizvedeno iz goveda, ki se je skotilo in vzredilo v Walesu ter je bilo zaklano/predelano v klavnicah/razsekovalnicah, ki jih je organizacija HCC odobrila v skladu s shemo za preverjanje. Govedo je v klavnici zaklano in razkosano v skladu s priznanimi industrijskimi specifikacijami, zakonskimi zahtevami ali zahtevami kupca.

Klavnice in razsekovalnice, upravičene do odobritve organizacije HCC v skladu s shemo za preverjanje, niso omejene na opredeljeno geografsko območje, tj. Wales.

Na vseh stopnjah proizvodnega procesa se hranijo evidence za zagotavljanje sledljivosti proizvoda. V klavnicah se evidentirajo klavna številka, datum zakola, podrobnosti o razvrstitvi in teža ohlajenega trupa. Ti podatki se na oznaki priložijo trupu in jih HCC lahko preveri.

3.6 Posebna pravila za rezanje, ribanje, pakiranje itn.

—

3.7 Posebna pravila za označevanje

Geografska označba „Welsh Beef“ mora biti na trupih ter delih in kosih trupa skupaj z registrirano blagovno znamko HCC za proizvod „Welsh Beef“ in znakom ZGO.

4. Jedrnata opredelitev geografskega območja

Celotno območje Walesa.

5. Povezava z geografskim območjem

5.1 Značilnosti geografskega območja

O waleški govedoreji so zaradi njenega pomena obširno pisali že Kelti, Rimljani in Normani, o njej pa se piše še danes. V Hewittovih delih „The Drovers’ Roads of Wales“ in „Medieval Wales“ je mogoče najti veliko zgodovinskih referenc na govedorejo v Walesu.

Posebnost proizvoda „Welsh Beef“ je, da se govedo pase na številnih naravnih pašnikih v Walesu, na katerih zaradi vlažnega in milega waleškega podnebja ter topografije trava hitro raste.

Wales obdaja 1 200 kilometrov obale, v notranjosti pa se razteza prostrana in razgibana pokrajina, v kateri se izmenjujejo gore, griči, doline in jezera. Wales je zaradi značilne velike količine padavin na tem območju idealen naravni pašnik. Ta širna smaragdno zelena pokrajina, na kateri se prepletajo bujna zelena trava, resje in avtohtona dišeča divja zelišča, prispeva k značilnemu okusu proizvoda „Welsh Beef“.

5.2 Posebnosti proizvoda

Označba „Welsh Beef“ se lahko podeli le mesu goveda, ki se je skotilo in vzredilo v Walesu, kar neposredno povezuje proizvod in geografsko območje, na katerem se proizvaja.

Da bi se potrošniku zagotovila skladna kakovost, mora biti uporabljeno govedo najvišje kakovosti (govedo, ki še ni kotilo), ki se zakolje v starosti od 12 do 48 mesecev. Cilj proizvajalcev proizvoda „Welsh Beef“ je doseči ciljno razvrščanje klavnih trupov v razred mesnatosti R ali višje in v razred zamaščenosti 4L ali manj.

Proizvod „Welsh Beef“ ima posebne značilnosti zaradi tradicionalnih pasem, ki ostajata temelj waleške govedoreje in iz katerih waleška govedina izhaja.

Meso je treba pridobiti iz goveda, ki je bilo zaklano/predelano v odobrenih klavnicah/razsekovalnicah. Govedo je v klavnici zaklano in razkosano v skladu s priznanimi industrijskimi specifikacijami, zakonskimi zahtevami ali zahtevami kupca.

5.3 Vzročna povezava med geografskim okoljem in kakovostjo ali značilnostmi proizvoda (pri ZOP) oziroma določeno kakovostjo, slovesom ali drugimi značilnostmi proizvoda (pri ZGO)

Proizvod „Welsh Beef“ ima številne konkurenčne proizvodne prednosti. Tradicionalne pasme se redijo v idealnem okolju, pri čemer se uporabljajo preverjene in preskušene tradicionalne tehnike kmetovanja, ki jih dopolnjujejo sodobne vzrejne metode. To daje proizvodu „Welsh Beef“ edinstven značaj.

Edinstvene veščine živinorejskih praks in upravljanja travinja, zlasti na majhnih družinskih kmetijah, ki so za rejo goveda najboljše kakovosti izkoriščale prednosti naravne pokrajine, se po Walesu prenašajo iz leta v leto in iz roda v rod. S požrtvovalnim in trdim delom so se skozi stoletja učinkovito in okolju prijazno stalno zagotavljali visoki standardi kakovostne proizvodnje, ki so hkrati oblikovali pokrajino, kulturo in identiteto Walesa.

Kmetije v regiji so običajno družinske kmetije, na katerih redijo ovce in govedo. Posestva v Walesu so v povprečju manjša kot v Združenem kraljestvu na splošno. Manjša povprečna velikost posestva se izraža v manjši velikosti čred goveda in strukturi delovne sile. Veščine waleških živinorejcev se prenašajo iz roda v rod. Vsak rejec skrbi za svojo čredo goveda, ki se ekstenzivno redi na naravnih pašnikih. Živali se kot mrtva teža prodajajo klavnicam ali žive na živinskih trgih. Na vseh stopnjah proizvodnega procesa se hranijo evidence za zagotavljanje sledljivosti proizvoda.

Učinkovita pridelava in uporaba trave sta najpomembnejši za dobro počutje waleškega goveda. V številnih pokrajinah Walesa so pašniki posejani z resjem in avtohtonimi dišečimi divjimi zelišči, kar prispeva k posebnosti proizvoda „Welsh Beef“. Veščine upravljanja travinja med waleškimi kmeti so znane po vsem svetu, waleški kmetje pa za upravljanje travinja redno dobivajo nagrade.

Sklic na objavo specifikacije proizvoda

(Člen 5(7) Uredbe (ES) št. 510/2006 (4))

Sedanja specifikacija proizvoda z ZGO „Welsh Beef“ je na voljo na:

https://www.gov.uk/government/uploads/system/uploads/attachment_data/file/278748/welsh-beef-pgi.pdf

(1) UL L 343, 14.12.2012, str. 1.

(2) UL L 93, 31.3.2006, str. 12. Nadomeščena z Uredbo (EU) št. 1151/2012.

(3) Nadomeščena z Uredbo (EU) št. 1151/2012.

(4) Glej opombo 3.